Kolašinski proces
Kolašinski proces ili Vasojevićka afera je bilo suđenje iz 1909. pripadnicima opozicije crnogorskom knezu Nikoli Petroviću Njegošu. Od 103 osobe kojima se sudilo, na smrtnu kaznu je osuđeno 11 osoba, 51 na vremenske kazne, dok su 33 osobe proglašene nevinim. Ovaj događaj je pogoršao odnose Crne Gore i Srbije. Glas Crnogorca je pisao o osuđenima na smrtnu kaznu. Presuda je izvršena u ponedjeljak 16. novembra 1909. godine. U Andrijevici su ubijeni potporučnik Petar Đinović, barjaktar Mihailo Jojić i Radisav Račić, a u Podgorici penzionirani komandir Petar Mitrović i Ilija Božin Petrović, preduzimač državnih građevina. Kasnije su mnogi pomilovani, kao Đoko Ćosović i mnogi drugi iz Kuča, dvojica Vasojevića i jedan čovjek iz Bjelopavlića. Lazar Tomanović, ministar pravosuđa i ministar vanjskih poslova Crne Gore je o Kolašinskoj aferi u svojim memoarima zapisao: Kolašinska afera je posljedica neuspjha bombaške afere, uporni podzemni rad Beča.